ব্যুরো: রিজেন্ট পার্কে জবরদখল হওয়া জমিতে পার্ক হয়েছিল। জমিমালিককে সেই জমি আগের অবস্থায় ফিরিয়ে দিতে কলকাতার নগরপালকে নির্দেশ দিল হাইকোর্ট। রিজেন্ট পার্কের জয়শ্রী এলাকার ওই জমি জবরদখল করে পুরসভার পার্ক তৈরি হয় বলে অভিযোগ। মামলা করেন জমি মালিক। আগেও এই মামলায় জমি ফেরাতে নির্দেশ দেয় আদালত। কিন্তু এখনও সেই জমি ফেরানোর কোনও উদ্যোগ নেয়নি পুরসভা, পুলিস। গতকাল বিচারপতি হরিশ ট্যান্ডনের এজলাসে মামলা ওঠে। তখনই বিচারপতি নির্দেশ দেন, কলকাতা পুলিসের কমিশনার বা তাঁর অধীনস্থ কোনও সিনিয়র অফিসারের উপস্থিতিতে ওই পাঁচিল ভাঙতে হবে।তবে কবে পার্কের পাঁচিল ভাঙা হবে, তা কলকাতা পুলিসের কমিশনারের ওপর ছেড়েছেন বিচারপতি।